Ε/Γ - Ο/Γ Ταξιάρχης

Το Ταξιάρχης, ήταν επιβατηγό οχηματαγωγό πλοίο, που αποτελούσε τμήμα του στόλου της Ναυτιλιακής Εταιρείας Λέσβου (ΝΕΛ) - NEL Lines. Ναυπηγήθηκε το 1976 στη Νορβηγία και τέθηκε σε λειτουργία στη ΝΕΛ το 1999. Πήρε το όνομά του από τους Ταξιάρχες, δηλαδή, τους Αρχαγγέλους Μιχαήλ και Γαβριήλ, στους οποίους έχει αφιερωθεί ένα μοναστήρι στη Λέσβο, όπου έδρευε η ΝΕΛ.

 Ιστορικό 

 Ναυπήγηση και πρώτα χρόνια 
Ναυπηγήθηκε στη Νορβηγία το 1976, στο ναυπηγείο Framnæs Mekaniske Verksted του  Sandefjord. Είχε yard number 186 και υπήρξε το ενδέκατο πλοίο από μια  σειρά πλοίων Roro, τα: Fichtelberg, Melbourne Trader, Tor Belgia, Tor Caledonia, Tor Daniam Tor Finlandia, Tor Gothia, Tor Nerlandia και Union Lyttelton. Πέντε εξ' αυτών, συμπεριλαμβανομένου του Ταξιάρχης, ήρθαν και στην Ελλάδα (ως Αegean Sun/Αρχάγγελος, Φίλιππος, Αegean Sky, Aegean Sun).

Κκαθελκύστηκε στις 12 Φεβρουαρίου 1976 και παραδόθηκε λίγους μήνες αργότερα στην Union Shipping Australia Pty, Ltd. Με όνομα Union Hobart ένωνε την Αυστραλία με τη Νέα Ζηλανδία. Το 1984 μετονομάστηκε σε SEAWAY HOBART και με σημαία Αυστραλίας και δρομολογήθηκε στη γραμμή Melbourne – Hobart για λογαριασμό της Union S.A/ Coastal Express Line. Στις 17 Ιανουαρίου 1993 πουλήθηκε στην Ελληνική AK Ventouris με νέο όνομα Seaway I και το έφερε.

 Έλευση στην Ελλάδα 
Αφού κατέπλευσε στο Πέραμα, μέχρι και το 1994, υπέστη ευρείας κλίμακας μετασκευή σε RoPax και μετονομάστηκε σε Αγία Μεθοδία και τον Απρίλιο του 1995 μεταφέρθηκε στην γραμμή Πάτρα – Μπρίντιζι. Ωστόσο, στις 19 Ιουνίου του ιδίου έτους ναυλώθηκε στην Eurolink Ferry, η οποία το δρομολόγησε στη γραμμή Sheerness – Vlissingen ως Euormantiquw. Την 1η Δεκεμβρίου 1996, με την μητρική εταιρεία να καταγράφει σημαντικές ζημιές, το πλοίο ναυλώθηκε στην Dart Line και δρομολογήθηκε στην γραμμή Dartford – Vlissingen.

Τον Ιούνιο του 1997, ναυλώθηκε στην Ισπανική ISNASA για χρήση γραμμή Algeciras – Tangier, αλλά τον Μάιο του 1998 η εταιρεία χρεοκόπησε και το πλοίο παροπλίστηκε στο λιμάνι του Tangier και τέθηκε προς πώληση. Η NEL Lines, με σκοπό να αντικαταστήσει το πλοίο Άγιος Ραφαήλ, τον Ιανουάριο του 1999 προχώρησε στην αγορά του, ενώ από το καλοκαίρι του ιδίου έτους (22 Ιουλίου) δρομολογήθηκε στη γραμμή Πειραιάς – Χίος – Μυτιλήνη ως Ταξιάρχης. Τα καλοκαίρια προσέγγιζε στο Βόλο, ενώ το χειμώνα εξυπηρετούσε τη Λήμνο και την Καβάλα.

 Παρακμή και τέλος 
αριστερά|μικρογραφία|Το παροπλισμένο Ταξιάρχης στα Αμπελάκια Σαλαμίνας το 2022.Το Μάιο του 2007, το πλοίο ναυλώθηκε για τη θερινή σεζόν στην Αίγυπτο (εταιρεία El Salam) λόγω αυξημένης κίνησης στην Ερυθρά Θάλασσα. Το φθινόπωρο του ιδίου έτους, το πλοίο επέστρεψε στην Ελλάδα, στην γραμμή που εξυπηρετούσε. Στις 17 Φεβρουαρίου 2009, μεταδρομολογήθηκε στη γραμμή Λαύριο – Άγιος Ευστράτιος – Λήμνος – Καβάλα, υπηρετώντας κατά καιρούς και τις γραμμές Αλεξανδρούπολη-Λήμνος-Λέσβος-Χίος-Σάμος-Ρόδος και Καβάλα και Θεσσαλονίκη για Λήμνο-Λέσβο-Χίο-Σάμο. Στις 15 Απριλίου 2015 το πλοίο παροπλίστηκε στο λιμάνι του Λαυρίου λόγω επίσχεσης εργασίας του πληρώματος και της διάλυσης της ΝΕΛ.

Τον Ιούλιο του 2018 και μετά από πληστειριασμό από τον Οργανισμό Λιμένος Λαυρίου, το πλοίο απομακρύνθηκε εκτός λιμένα και μεταφέρθηκε στα Αμπελάκια Σαλαμίνας. Το 2023 πουλήθηκε για διάλυση στην Τουρκία και στις 23 Σεπτεμβρίου, του ίδιου έτους μεταφέρθηκε, με ρυμουλκό σκάφος, στα διαλυτήρια πλοίων του Αλί Αγά, στην τουρκική επαρχία της Σμύρνης.

 Εξωτερικοί σύνδεσμοι 

 πληροφορίες του Ε/Γ-Ο/Γ Ταξιάρχης και εικόνες από το εσωτερικό στο επίσημο σάητ «NEL LINES | Ναυτιλιακή Εταιρεία Λέσβου» (Όπως ήταν στις 13 Ιανουαρίου 2016)

 Παραπομπές 

Ταξιάρχης